BlackKakapo/recipes-ro huggingface dataset:
Biscuiti cu ovaz, morcovi si ghimbir 

Ingrediente:
● Fulgi de ovaz - 1 pahar  (aici am folosit pahar de 300ml)
● Faina de secara - 1 pahar 
● Morcov ras marunt - 1 pahar 
● Bicarbonat de sodiu - 0.5 lingurite 
● Sare - 0.25 lingurite 
● Nuci macinate - 0.5 pahare  (taiate marunt sau macinate, dar nu foarte fin)
● Zahar de trestie - 0.5 pahare  (sau zahar simplu)
● Ghimbir ras - 1 lingurita 
● Ulei de floarea soarelui - 100 ml 

Mod de preparare:
1. Pregatiti ingredientele - 1 pahar de fulgi de ovaz, 1 pahar de faina de secara(se gaseste la Carrefour sau Plafar, etc) si 1 pahar de morcov dat prin razatoarea marunta(cam 2 morcovi medii).
2. Intr-un bol amestecati ingredientele uscate - ovazul, faina de secara, bicarbonatul, sarea, zaharul si morcovul.
3. Apoi adaugati nucile si ghimbirul dat prin razatoare mica, amestecati(cu o lingura sau cu mainile).
4. Si ultimul merge uleiul, amestecati bine cu mainile.
5. Framantati asa vreo 5 minute pana aluatul se prinde si este putin lipicios. Daca vedeti ca este prea sfaramicios mai adaugati putin ulei.
6. Luati cate putin aluat si formati bile cat o nuca.
7. Si le turtiti putin sa fie niste bicuiti cam de 8-10mm grosime.
Aveti grija la aluat, fiindca este mai lipicios trebuie sa va spalati periodic pe maini ca sa puteti lucra bine cu biscuitii.
O descoperire la Atelier a fost ca se pot face f.frumos si repede daca va puneti manusi de plastic, din acelea de unica folosinta.
8. Se aranjeaza pe tava teflonata, sau asternuta cu hartie de copt.
9. Le coaceti la 200 grade, cam 30 de minute - aveti grija sa le tineti un pic mai mult, sa se maronizeze un pic.
10. Lasati sa se raceasca bine apoi le serviti cu un ceai sau cana de lapte - deliciosi!
Daca le serviti calzi, s-ar putea sa fie mai moi.
Pofta Buna!
Sos de prune chinezesc 

Ingrediente:
● Prune - 500 g 
● Ghimbir - 10 g  (- 1 bucatica de ghimbir proaspat cam de 1x1cm, sau 1 lingurita de ghimbir pudra)
● Zahar - 7 linguri 
● Condiment chinezesc 5 arome - 1 lingurita  (puteti inlocui cu 2 stelute de anason +
1 betisor de scortisoara + 4 cuisoare +
1 lingurita seminte de coriandru)
● Sos de Soia Light - 4 linguri  (adica sosul de soia clasic)
● Ardei iute - 0.5 buc  (daca vreti sosul mai picant, dar puteti omite)
● Otet de vin - 1 lingura  (perfect ar fi sa aveti otet de orez)
● Usturoi (catei) - 4 buc 
● Apa - 5 linguri 

Mod de preparare:
1. Acestea sunt prunele de care va spuneam ca se potrivesc pentru sos.
Sigur merge facut din corcoduse sau prune mai acrisoare clasice.
2. Le spalati, scoateti samburii si puneti intr-o cratita adanca.
3. Adaugati mirodeniile, zaharul, usturoiul si ardeiul daca vreti sa fie sosul picant.
4. Turnati sosul de soia, otetul si apa, puneti pe foc si lasati sa fiarba 30-40 de minute la foc mic.
5. Timpul de fierbere poate sa difere in functie de soiul de prune.
Va orientati dupa textura prunelor, trebuie sa se inmoaie bine si se schimba culoarea in una frumoasa si uniforma.
6. Pasati bine compozitia cu blenderul vertical.
Daca ati pus condimente intregi mari(batonul de scortisoara, anasonul) le scoateti inainte de blendare.
7. Mai puneti 5 minute pe foc sosul, puteti sa-l mai reglati de zahar si otet dupa gust.
8. Borcanele in care veti pastra sosul nu uitati sa le uscati bine si sterilizati - eu le pun 30 de minute la 120 de grade in cuptor.
9. Turnati sosul fierbinte in borcane si inchideti ermetic.
Il pastrati in debara sau frigider si folositi la nevoie.
10. Este perfect sa-l serviti cu orice fel de carne sau chiftele, ca sos pentru marinare, voi da detalii in alte retete care urmeaza.
Pofta Buna!
Fenicul gratinat la cuptor 

Ingrediente:
● Fenicul - 2 buc 
● Unt topit - 3 linguri  (sau ulei de masline)
● Sare - 0.5 lingurite 
● Piper negru macinat - 0.25 lingurite  (sau orice alte mirodenii va plac)
● Parmezan ras - 2 linguri  (puteti inlocui cu pesmet simplu)

Mod de preparare:
1. Feniculul se spala bine, se curata de eventuaele frunze mai vestejite si urate de deasupra.
Se taie varfurile, cele care ies in evidenta, de la baza sa nu taiati nimic.
2. Taiati felii cam de 6-7mm grosime, observati ca ele nu se desfac, le tine nodul de la radacina feniculului.
3. Ungeti o tava de cuptor cu putin unt topit sau ulei de masline - nu ungeti cu prea mult unt, ideea nu este sa le scaldam in baie de grasime.
Aranjati feliile de fenicul in tava.
4. Le ungeti cu inca putin unt topit, presarati deasupra putina sare si piper negru macinat.
5. Puneti tava la cuptor preincalzit la 200 de grade pentru 15-20 de minute.
6. Dupa acest timp scoateti tava din cuptor, presarati deasupra parmezan sau pesmet.
7. Puneti tava inca pentru 10-15 minute la cuptor, sau pana se rumenesc frumos feliile de fenicul.
8. Asa fenicul gratinat se serveste cald, pe langa orice mancare va place.
Pofta Buna!
Alivanca(Malai) 

Ingrediente:
● Lapte batut/iaurt/chefir - 1 l 
● Smantana - 4 linguri 
● Unt - 100 g  (sa fie topit)
● Oua - 2 buc 
● Zahar - 250 g 
● Esenta de vanilie - 1 buc 
● Sare - 1 lingurita 
● Praf de copt - 2 lingurite 
● Ulei de floarea soarelui - 50 ml 
● Faina de malai - 400 g 

Mod de preparare:
1. Intr-un bol adanc adaugati pe rand ingredientele din reteta, inafara de faina de malai.
Amestecati bine cu telul.
2. Adaugati faina de malai, amestecati.
Va fi un aluat putin mai lichid, asa si trebuie.
3. Turnati aluatul intr-o forma de copt asternuta cu hartie de copt.
La mine forma a fost de 28cm diametru si ne-a placut mai mult alivanca asa mai groasa.
Mai altadata o facusem intr-o forma mai mare si a fost ceva mai subtire, la fel de buna dar putin mai crocanta.
4. O coaceti in cuptor preincalzit la 180 grade timp de 45 minute.
Se rumeneste cam repede, deja in 20 minute este frumoasa, dar o acoperiti cu foile de aluminiu si o tineti obligatoriu tot timpul in cuptor.
5. Lasati putin sa se racoreasca si o serviti.
Cea mai buna este calda, servita cu iaurt/smantana si gem sau dulceata.
Pofta Buna!
Turta dulce la tava, din faina integrala 

Ingrediente:
● Oua - 3 buc 
● Zahar de trestie - 250 g  (sau oricare altul preferati)
● Ulei de masline - 150 ml  (sau oricare altul)
● Lapte - 100 ml 
● Faina integrala de grau - 300 g  (poate fi diferita cantitatea in functie de producator)
● Praf de copt - 10 g 
● Scortisoara macinata - 1 lingura  (sau alte arome preferati)
● Stafide - 3 linguri  (puteti omite sau inlocuiti cu merisoare, nuci,seminte diverse etc.)
● Sare - 0.5 lingurite 

Mod de preparare:
1. Intr-un bol puneti ouale si zaharul de trestie, le amestecati bine cu mixerul pana se fac spuma mai ferma si deschisa la culoare.
2. Adaugati cate putin si treptat uleiul, in acest timp continuati sa mixati.
3. Apoi turnati laptele, amestecati inca putin si va opriti.
4. Adaugati faina, praful de copt, scortisoara si sarea, amestecati cu telul sau mixerul pana devine o compozitie uniforma si groasa ca un iaurt.
In functie de producator, s-ar putea aluatul sa va iasa mai lichid sau gros, dupa ce incorporati faina, o lasati 5 minute si apoi din nou amestecati sa vedeti daca aveti textura corecta. Si respectiv, dupa caz, adaugati inca putina faina sau nu.
5. La final adaugati stafidele, nucile sau orice altceva va place si aveti la indemana.
Puteti sa le omiteti, sunt doar ca preferinte.
6. Turnati acest aluat in tava de cuptor clasic, asternuta cu hartie de copt, si nivelati-distribuiti pe toata suprafata.
Coaceti turta dulce in cuptorul preincalzit la 180 de grade timp de 20-30 de minute, pana se rumeneste frumos.
7. Imediat scoasa din cuptor este ceva mai moale, dar cum incepe sa se raceasca devine ferma si densa, exact ca turta dulce clasica.
Acum o puteti degusta si aveti grija sa va opriti la timp, este prea buna si aromata.
Pofta Buna!
ALMOIXAVENA (gogosi sparte arabesti) Reteta  

Ingrediente:
● Apa - 200 ml 
● Ulei de floarea soarelui - 100 ml  (sa fie rafinat, fara miros)
● Faina alba - 130 g 
● Oua - 4 buc 
● Zahar - 3 linguri 
● Scortisoara - 1 lingura 

Mod de preparare:
1. Se pune apa si uleiul la fiert.
2. Cand incepe sa fiarba, luati de pe foc si incorporati toata faina. Amestecati cu un tel mai bine, sa nu fie cocoloase.
3. Cam asa trebuie sa iasa.
4. Adaugati ouale pe rand, amestecati bine dupa fiecare.
5. Iese un aluat ca de eclere.
6. Asterneti o tava mare de aragaz cu hartie de copt, turnati aluatul in tava si il intindeti cu o lingura pe toata suprafata, sa fie uniform.
7. Amestecati zaharul cu scrotisoara.
8. Si il presarati peste aluatul din tava.
9. Se coc la cuptor preincalzit la 200 grade, timp de 20-30 de minute, pana se rumeneste bine deasupra.
10. Lasati cam 5-10 minute sa se racoreasca, apoi se taie/rupe bucati si se serveste.
11. Aici o poza ceva mai estetica, atat am prins, ca s-au mancat prea repede :)
Pofta Buna!
Bicuiti grecesti cu suc de portocale (Koulourakia), de post 

Ingrediente:
● Ulei - 250 ml  (orice ulei fara miros, dar exemplar ar fi sa folsiti ulei de masline)
● Suc natural de portocale - 250 ml  (eu am folosit din comert)
● Zahar - 1 pahar  (paharul are 250ml, plus inca 100g de zahar pentru glazurat)
● Coaja de portocala rasa - 1 lingura 
● Sare - 1 lingurita 
● Faina alba - 900 g 
● Praf de copt - 10 g 
● Esenta de vanilie - 1 lingura 

Mod de preparare:
1. Puneti in 3 pahare de aproximativ 250ml - zahar, ulei si suc de portocale, apoi turnati-le intr-un bol in care vom pregatit aluatul.
2. Adaugati coaja rasa de la o portocala, 1 lingurita de sare si esenta de vanilie, amestecati.
3. Puneti aproximativ 700g de faina si praf de copt, amestecati aluatul cu o lingura sau spatula.
4. Apoi adaugati restul de faina treptat si va opriti cand obtineti un aluat uniform, moale, nelipicios si usor de lucrat, ca o plastilina.
Il mai framantati putin pe masa si lasati 10 minute.
5. Apoi taiati aluatul bucati de marime medie (aproximativ cat 2 nuci).
6. Din fiecare modelati baghete cat mai subtiri, de aproximativ 7-8mm in diametru.
7. Le indoiti si rasuciti in forma de spirala.
8. Una din fetele spiralei o treceti prin zahar tos (turnat intr-o farfurie) si usor apasati ca sa se prinda zaharul de ea, dar numai pe o parte, nu toata spirala.
9. Asezati biscuitii koulourakia astfel formati intr-o tava asternuta cu hartie de copt, cu partea glazurata in sus.
10. Se coc timp de 20-25 de minute in cuptorul preincalzit la 200 de grade, sau pana se rumenesc uniform.
Lasati in tava sa se raceasca complet, sau minim 30 de minute.
Sunt deliciosi, aromati, crocanti si cu gust de Grecia...
Pofta Buna!
Dulceata fara zahar si fara fierbere 

Ingrediente:
● Fructe - 120 g  (proaspete sau congelate - oricare va plac, sau daca sunteti pe low-carb folositi mai mult zmeura, mure, afine, visine, etc)
● Indulcitor natural - 2 linguri  (oricare va place si folositi - eu am pus tagatoza acum, dar merge si xylitol, erithritol, stevia, etc)
● Seminte de chia - 2 linguri 

Mod de preparare:
1. Fiindca este o dulceata care trebuie pastrata la frigider nu mai mult de 4-5 zile, trebuie sa faceti la nevoie o cantitate mica. Modalitatea de pastrare cea mai buna este sa va faceti rezerve in congelator de fructe in sezonul lor si preparati dulceata proaspata cand aveti pofta.
Aici am decongelat 120 grame de zmeura timp de 2-3 ore.
2. Apoi le pasati bine cu o furculita.
Daca aveti fructe proaspete sariti peste pasul cu decongelarea, bineinteles.
3. Adaugati 2 linguri seminte de chia.
4. Puneti orice indulcitor natural dupa gust, daca fructele sunt dulci il puteti omite.
5. Amestecati bine si observati ca avem compozitia ceva mai lichida.
O puneti la frigider pentru 1-2 ore, in functie de calitatea semintelor de chia, acestea se vor umfla si dulceata va fi mai groasa.
6. Cam asa ar trebui sa fie cand e gata, mai groasa si se tine bine.
7. Pastrati la frigider 4-5 zile, si la nevoie faceti alta din orice fructe preferati sau cele low-carb.
Este minunata cu iaurt, pe niste papanasi sau vafe low-carb, cu branzica cottage si bineinteles clatite!
Pofta Buna!
Salata cu creveti si ananas Reteta  

Ingrediente:
● Oua fierte - 3 buc 
● Creveti - 250 g  (gramaj de creveti gata curatati)
● Verdeturi pentru salata - 100 g 
● Ananas bucati/conserva - 150 g  (se poate inlocui si cu cel proaspat)
● Cascaval - 200 g 
● Maioneza - 150 g 
● Iaurt - 100 g 
● Sare - 0.5 lingurite 
● Lamaie - 0.5 buc 

Mod de preparare:
1. In primul rand va recomand sa fierbeti crevetii - este suficient 2-3 minute in apa cu sare clocotita.
Apoi se scot pe o farfurie cu o spumiera.
2. Deasupra le stropiti cu putina zeama de lamaie si lasati sa se raceasca complet.
3. Pregatiti sosul pentru salata, eu folosesc de obicei maioneza la borcan, combinata cu iaurt grecesc si un pic de sare dupa gust.
4. Pregatiti si restul ingredientelor pentru salata:
- spalati si uscati frunzele de salata.verdeturile;
- fierbeti si curatati ouale, etc.
5. Acum ne apucam efectiv sa montam salata.
Pe un platou mare si frumos puneti primul strat de verdeturi.
6. Deasupra distribuiti cuburile de ananas.
7. Stropiti cu sosul pregatit mai sus.
8. Taiati ouale fierte cuburi medii si le puneti peste salata.
9. Le ungeti si pe ele cu sosul de maioneza.
10. Treceti cascavalul prin razatoarea fina chiar deasupra salatei, sa se aranjeze mai frumos.
11. La final aranjati frumos crevetii deasupra si salata este gata.
Se poate servi imediat sau in cateva ore.
Pofta Buna!
Kleftiko - friptura de carne cu legume, in stil grecesc 

Ingrediente:
● Ceafa de porc - 700 g  (alegeti niste carne mai grasa - de porc, miel, pui, vitel, etc.)
● Ceapa (mare) - 1 buc 
● Usturoi (catei) - 4 buc 
● Ardei gras - 2 buc 
● Lamaie - 0.5 buc 
● Cartofi - 1 kg  (cam 8 cartofi de marime medie)
● Ulei de masline - 100 ml 
● Vin alb demisec - 100 ml 
● Rosii - 2 buc 
● Oregano uscat - 2 lingurite 
● Sare - 1 lingura 
● Piper negru macinat - 0.25 lingurite 

Mod de preparare:
1. Asa cum am mentionat la ingrediente - alegeti orice carne va place dar sa fie putin mai grasa, de exemplu - ceafa de porc, miel, vitel, pulpe de pui, etc.
2. O taiati cubulete cam de 2x2cm.
3. Mutati carnea intr-un bol si adaugati:
- usturoiul tocat marunt;
- ceapa taiata bucati mari;
4. - ardeii taiati bucati mari - recomand sa alegeti unii mai colorati, asa va fi mancarea mai frumoasa;
5. - zeama de la o jumatate de lamaie;
6. - uleiul de masline si vinul alb demisec;
7. - 1 lingurita de  oregano;
- 1 lingura de sare;
- 0.25 lingurita piper macinat.
8. Amestecati bine toate ingredientele cu carnea, acoperiti bolul cu capac si puneti la frigider pentru 2 ore, sa se marineze bine.
9. In acest timp nu uitati sa curatati si spalati cartofii.
10. Acum puteti alege sa faceti toata mancarea intr-o singura tava sau s-o puneti in pungi de pergament, individual pentru fiecare portie.
Eu va arat cum faceti cu pergamentul, deci:
- taiati 4-6 bucati de hartie pentru copt/pergament, cam de marimea unei tavi clasice de cuptor;
11. - in mijlocul fiecarei foi puneti 1-2 cartofi taiati cubulete medii, le presarati putin oregano si sare deasupra;
12. - peste cartofi puneti 1/4 sau 1/6 parte din carnea marinata cu tot cu legume;
13. - taiati rosiile felii si in fiecare punga cu carne puneti 2 felii deasupra;
14. - strangeti bine hartia in forma de punga si legati cu o sfoara de bucatarie;
15. Deci, eu am facut 4 pungi si le-am aranjat intr-o tava simpla de cuptor.
16. Puneti tava in cuptorul preincalzit la 200 de grade pentru 1 ora.
Daca nu faceti in pungi de pergament, pur si simplu puneti carnea marinata cu legumele si cartofii intr-o tava adanca de cuptor. Aranjati deasupra felii de rosii, acoperiti cu capac si puneti 1 ora in cuptor la 200 de grade.
17. Dupa aceasta ora desfaceti pungile si mai lasati inca 20 de minute la cuptor, asa deschise.
Daca faceti in tava mare, doar dati capacul jos si la fel mai lasati inca 20 de minute la cuptor.
18. Dupa acest timp serviti mancarea cat este fierbinte/calda, cu niste masline bune si o salata greceasca clasica.
Pungile de pergament le-am taiat putin marginile cu o foarfeca si am servit asa direct pe farfurie la fiecare.
Pofta Buna!
Salata de rosii cu iaurt 

Ingrediente:
● Rosii - 3 buc 
● Ceapa rosie - 0.5 buc  (sau alba)
● Iaurt cremos - 100 g  (eu cumpar Oly de 2%, aveti si poza in pasi)
● Sare - 0.5 lingurite  (si putina verdeata, optional)

Mod de preparare:
1. Rosiile se spala si se taie felii potrivite - am pus si rosii galbene, ca sa fie mai colorata salata.
Puteti adauga si niste ardei taiat fideluta.
2. Aici iaurtul pe care il folosesc de obicei, este gros, cremos si doar cu 2% grasime.
Sigur il gasiti peste tot in Romania.
3. Peste rosii puneti 3-4 linguri iaurt, ceapa taiata solzisori, sare si verdeata daca va place.
Amestecati si savurati cu vreo 2 felii de painica integrala(painea doar daca nu a trecut de ora 17.00, pentru cine tine la silueta).
Salata se serveste imediat, nu o lasati sa stea in frigider, se inmoaie rosiile si nu mai este asa buna.
Pofta Buna!
Baba Ganouj (Salata de vinete libaneza) 

Ingrediente:
● Vinete - 2 buc 
● Lamaie - 0.5 buc  (sucul de la ea)
● Sare - 1 lingurita  (dupa gust)
● Tahini - 1 lingura  (dupa gust)
● Ulei de masline extravirgin - 3 linguri 

Mod de preparare:
1. Vinetele se coc(vedeti Reteta de salata de vinete), se scurg bine si se pun intr-un blender sau robot.
Tot acolo adaugati sarea, uleiul de masline, tahini si sucul de lamaie.
2. Mixati bine compozitia, dupa gust mai reglati sarea, sucul de lamaie si tahini.
3. O serviti pe paine sau lipie.
Pofta Buna!
Gofre de post/vegane Reteta  

Ingrediente:
● Lapte de soia - 550 ml  (sau orice alt lapte vegetal, se poate folosi si lapte de vaca)
● Ulei - 3 linguri 
● Zahar - 3 linguri 
● Praf de copt - 10 g  (adica 1 plic)
● Faina alba - 300 g  (se poate combina cu faina integrala)
● Bicarbonat de sodiu - 0.5 lingurite 
● Sare - 0.5 lingurite 
● Esenta de vanilie - 1 lingurita  (se mai poate adauga scortisoara si alte arome preferati si va plac)
● Fulgi de ovaz - 0.5 pahare  (si seminte daca aveti si va plac - dar este optional sa puneti ovaz si seminte)

Mod de preparare:
1. Intr-un bol puneti faina, praful de copt, bicarbonatul si sarea.
2. Adaugati vanilia, scortisoara si zaharul.
3. Optional mai puteti pune fulgi de ovaz, de preferat mai fini.
4. Si seminte diverse, eu am pus un amestec de toate semintele.
5. Amestecati bine toate aceste componente uscate.
6. Turnati laptele si uleiul.
7. Amestecati bine cu un tel sau mixer sa nu fie cocoloase.
8. Observati ca de data asta am folosit 2 forme de vafe din silicon, incap perfect intr-o tava clasica de cuptor.
Puteti gasi formele la orice distribuitor Tupperware din Romania.
9. Am turnat cu polonicul aluatul in forme, mi-au iesit exact 8 gofre mari.
10. Se coc timp de 20-25 de minute in cuptor preincalzit la 200 de grade, sau pana se rumenesc bine - aluatul fiind fara oua si multa grasime se rumeneste mai incet.
11. Intoarceti formele si scoateti vafele din ele.
12. Lasati-le putin sa se raceasca inainte de servire.
13. Noi le-am servit cu fructe deasupra si putina miere, dar le puteti pune sos de ciocolata, de caramel, orice gem sau dulceata.
14. Au fost delicioase si chiar va recomand aceasta reteta de gofre.
Pofta Buna!
Turta dulce taiata, de post 

Ingrediente:
● Zahar - 300 g 
● Apa - 450 ml 
● Faina alba - 450 g 
● Bicarbonat de sodiu - 1 lingurita 
● Praf de copt - 0.25 lingurite  (un varf de lingurita)
● Ulei de floarea soarelui - 50 ml 
● Scortisoara - 2 lingurite  (optional mai puneti 0.5 lingurita de cuisoare macinate si cardamon macinat)
● Nuca taiata marunt - 100 g  (mai puteti pune stafide, rahat)

Mod de preparare:
1. Topiti zaharul la foc mic, pana se caramelizeaza complet.
2. Turnati apa si lasati pe foc pana se topeste complet caramelul in apa.
Luati de pe foc si il turnati intr-o alta cratita sa se raceasca mai repede.
3. Cand  s-a racorit bine apa de caramel - o turnati intr-un bol si adaugati uleiul, faina, bicarbonatul, praful de copt si mirodeniile.
4. Amestecati bine sa nu fie cocoloase, la urma puneti nuca taiata si stafide sau rahat, daca va plac.
5. Turnati compozitia intr-o tava de cuptor asternuta cu hartie de copt.
6. O coaceti timp de 25 de minute la cuptor preincalzit la 180-200 grade.
7. Lasati sa se racoreasca bine apoi taiati si serviti.
Delicioasa si aromata, chiar v-o recomand.
Pofta Buna!
Mujdei de Usturoi 

Ingrediente:
● Usturoi (catei) - 10 buc 
● Ulei - 50 ml 
● Sare - 0.5 lingurite 
● Otet - 1 lingurita 
● Apa - 50 ml  (puteti inlocui apa cu iaurt sau smantana)

Mod de preparare:
1. Bineinteles, pentru inceput curatati bine cateii de usturoi si ii spalati.
Aveti mare grija sa alegeti usturoi bun, netratat chimic.
2. Eu prefer sa-i pisez initial cu presa de usturoi, este repede si nu prea imi place sa-l zdrobesc altfel - prea mult efort cu acelasi rezulat.
3. Puneti usturoiul pisat intr-un bol mic adanc, adaugati sarea si 1-2 linguri de ulei.
4. Si amestecati bine pana usturoiul si uleiul se leaga ca o maioneza.
Recomand sa folositi o lingura de lemn, in primul rand pentru ca e comod si pe urma sa aveti senzatia ca va face bunica mujdeiul :)
5. Pe parcurs adaugati restul de ulei si tot amestecati sa faceti un fel de sos de usturoi ca maioneza.
6. Puneti otetul, eu il prefer pe cel balsamic alb, dar merge si cel clasic sau zeama de lamaie.
Amestecati bine.
7. Sosul acum are o consistenta mai groasa, eu recomand sa-l diluati putin pana la cum va place, dar sa nu-l faceti apa.
Perfect aici ar fi un iaurt, face mujdeiul mai racoritor si mai gustos, dar la tara facem cu apa si tot e bun rau.
8. Cam asa ar fi, puteti sa-i mai puneti ceva verdeta dupa preferinte, sau rosii tocate - dupa imaginatie si preferinte.
9. Mie imi place sa-l combin cu cartofi fierti sau copti in coaja - dar stiti voi ca mai sunt si multe alte combinatii cu mujdei...
Pofta Buna!
Placinta cu mere 

Ingrediente:
● Aluat foietaj(frantuzesc) - 450 g  (Jumatate din pachetul care se gaseste in comert)
● Mere ionatan - 1 kg  (Alegeti mere mai aromate si acrisoare.)
● Zahar - 1 pahar 
● Scortisoara - 0.5 lingurite  (Este aleatoriu, dupa preferinta.)
● Oua - 1 buc 
● Zahar pudra - 2 linguri 

Mod de preparare:
1. In timpul cat se dezgheata aluatul pentru placinta cu mere, va trebui sa pregatiti umplutura de mere.
Merele le spalati, curatati de cotor si dati prin razatoare(cu tot cu coaja) intr-o cratita sau tigaie adanca.
Turnati jumatate de cana de apa, 1 pahar de zahar si lasati la foc mediu sa se inmoie si sa scada sucul.
2. Dupa ce se evapora lichidul din mere, se poate adauga scortisoara, nuci maruntite si orice preferati voi.
Mie imi place aroma merelor si rar cand adaug alte arome.
3. Ungeti cu ulei o tava pentru tarte sau una de pizza.
4. Puneti aluatul frantuzesc in tava, fara sa-l intindeti cu facaletul.
5. Taiati marginile care sunt in plus(din ele vom face partea superioara a placintei cu mere).
6. Intindeti compozitia de mere peste aluat, nivelati bine.
7. Din resturile de aluat frantuzesc taiati fasii subtiri cu un cutit.
8. Puneti aceste benzi lungi si subtiri de aluat peste mere.
9. Formati partea superioara a placintei, ungeti cu galbenus de ou si lasati la cuptor pana se rumeneste.
10. Scoateti placinta cu mere de la cuptor, presarati cu zahar pudra. Lasati sa se racoreasca si o feliati.
Pofta Buna!
Salata "Crocanta" 

Ingrediente:
● Salata verde - 1 buc 
● Franzela alba - 200 g 
● Cascaval clasic - 150 g 
● Castraveti - 300 g 
● Ceapa rosie - 1 buc 
● Piept de pui - 250 g 
● Ulei de floarea soarelui - 4 linguri 
● Otet de vin - 1 lingura 
● Usturoi - 3 buc  (Adica 3 catei - eu am folosit usturoi verde)
● Sare - 1 lingurita  (Sau dupa gust)
● Piper negru - 0.5 lingurite 

Mod de preparare:
1. Spalati pieptul de pui si il puneti la fiert, aproximativ 30 de min.
2. Taiati franzela cubulete mici.
3. Caliti bucatelele de paine intr-o tigaie fara ulei, pana se rumenesc bine si se fac crocante.
4. Preparati sosul pentru salata, amestecand uleiul, otetul, sarea, piperul si usturoiul pisat.
5. Salata verde se spala bine, se rupe bucatele mici intr-un castron in care veti amesteca salata.
6. Peste salata se toarna sosul preparat din ulei, otet, etc. Se amesteca bine.
7. Taiati ceapa fideluta si o adaugati in salata.
8. Castravetele se taie si el fidea, se adauga la restul ingredientelor.
9. Cascavalul se rade prin razatoarea marunta. Se pune si el in salata.
10. Carnea se scoate din apa si se lasa sa se racoreasca. Apoi se rupe cu mainile in bucatele mici.
11. Chiar inainte de servire se adauga franzela crocanta, se amesteca bine toate ingredientele. Daca adaugati franzela si nu se mananca imediat, aceasta se inmoaie si nu va mai fi atat de buna.
Pofta Buna!